CELEX: 62011CN0168
Language: fi
Date: 2011-04-06 00:00:00
Title: Asia C-168/11: Ennakkoratkaisupyyntö, jonka Bundesfinanzhof (Saksa) on esittänyt 6.4.2011 — Manfred Beker ja Christa Beker v. Finanzamt Heilbronn

16.7.2011   
            
            
               FI
            
            
               Euroopan unionin virallinen lehti
            
            
               C 211/10
            
         Ennakkoratkaisupyyntö, jonka Bundesfinanzhof (Saksa) on esittänyt 6.4.2011 — Manfred Beker ja Christa Beker v. Finanzamt Heilbronn
   (Asia C-168/11)
   2011/C 211/18
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Bundesfinanzhof
   
      Pääasian asianosaiset
   
   
      Valittajat: Manfred Beker ja Christa Beker
   
      Vastapuoli: Finanzamt Heilbronn
   
      Ennakkoratkaisukysymys
   
   Onko jäsenvaltion säännös EY 56 artiklan vastainen, kun sen mukaan — kaksinkertaisen verotuksen välttämiseksi tehdyn valtioidenvälisen sopimuksen mukaisesti — silloin, kun kyseessä ovat yleisesti verovelvolliset, joiden ulkomaisista tuloista kannetaan valtiossa, josta tulot ovat peräisin, kotimaista tuloveroa vastaava vero, tämä ulkomainen vero vähennetään kotimaisesta tuloverosta, joka kohdistuu tästä valtiosta peräisin oleviin tuloihin, siten, että verotuksen yhteydessä verotettavasta tulosta — ulkomaiset tulot mukaan lukien — kannettava kotimainen tulovero jaetaan sen mukaan, mikä on näiden ulkomaisten tulojen osuus tulojen kokonaismäärästä, ja että erityisiä menoja ja epätavallisia rasitteita ei näin ollen oteta huomioon henkilökohtaisina elinkustannuksina sekä henkilöön ja perheeseen liittyvinä seikkoina?